(Návrh)

**VYHLÁŠKA**

**Ministerstva dopravy a výstavby Slovenskej republiky**

**z ...................... 2019,**

**ktorou sa mení a dopĺňa vyhláška Ministerstva dopravy a výstavby Slovenskej republiky č. 139/2018 Z. z., ktorou sa ustanovujú podrobnosti v oblasti kontroly originality**

Ministerstvo dopravy a výstavby Slovenskej republiky podľa § 136 ods. 3 písm. i) zákona č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov ustanovuje:

**Čl. I**

Vyhláška Ministerstva dopravy a výstavby Slovenskej republiky č. 139/2018 Z. z., ktorou sa ustanovujú podrobnosti v oblasti kontroly originality sa mení a dopĺňa takto:

1. V § 3 sa odsek 2 dopĺňa písmenom h), ktoré znie:

„h) označenia pracoviska kontroly originality podľa § 21.“.

1. V § 16 sa odsek 1 dopĺňa písmenom h), ktoré znie:

„h) čestné vyhlásenie navrhovateľa o plnení podmienky zákazu personálneho a majetkového prepojenia podľa § 168 ods. 5 zákona,“.

1. V § 20 sa odsek 1 dopĺňa písmenom p), ktoré znie:

„p) čestné vyhlásenie navrhovateľa o plnení podmienky zákazu personálneho a majetkového prepojenia podľa § 168 ods. 5 zákona,“.

1. Príloha č. 2 Časť B bod 13 sa dopĺňa bodom 13.2, ktorý znie:

„**13.2 Požiadavky na kontrolu**

13.2.1 Prenosný detektor úniku plynu kontroluje výrobca zariadenia alebo predajca zariadenia spôsobom určeným výrobcom zariadenia v jednoročnej lehote.

13.2.2 O vykonaní kontroly a jej zisteniach sa vydá protokol o kontrole.“.

1. V prílohe č. 2 Časti B sa za bod 13 vkladá nový bod 14, ktorý znie:

„**14. Stacionárny detektor úniku plynu [§ 18 ods. 1 písm. r)]**

**14.1 Požiadavky na zariadenie**

14.1.1 K stacionárnym detektorom úniku plynu musí byť vyhlásenie o zhode vybavenia priestoru pracoviska kontroly originality detekciou nebezpečnej koncentrácie výbušného plynu.13) Vyhlásenie o zhode vystavuje subjekt inštalujúci systém stacionárnych detektorov úniku plynu.

**14.2 Požiadavky na kontrolu**

14.2.1 Stacionárny detektor úniku plynu kontroluje výrobca zariadenia alebo predajca zariadenia spôsobom určeným výrobcom zariadenia v jednoročnej lehote.

14.2.2 O vykonaní kontroly a jej zisteniach sa vydá protokol o kontrole.“.

Doterajšie body 14 až 16.1.1.7 sa označujú ako body 15 až 17.1.1.7.

**Čl. II**

Táto vyhláška nadobúda účinnosť 1. januára 2020.